
Altaristika u opusu Franza 
Antona Strauba na području 
sjeverne Hrvatske - geneza 
motiva, utjecaji, odjeci 


Altars by Franz Anton Straub in Northern Croatia 
— Genesis of Motifs, Influences, Reception 


APSTRAKT 

U radu su obuhvaćeni svi oltari na području sjeverne Hrvatske koji su, 
prema dosadašnjim saznanjima, pripisani kiparu i stolaru Franzu Anto- 
nu Straubu i njegovoj radionici. Po prvi puta analizirani su s obzirom na 

udio inovativnih oblikovnih rješenja koja su obilježila altaristiku Sred - 
nje Europe 17. i18. stoljeća. Smještajući ih u kontekst prostora i vreme- 
na, utvrđeni su uzori na koje se ugledaju kroz utjecaje poslijetrident- 
ske traktatistike, Giana Lorenza Berninija i kazališnih scenografija, te 

poveznice s djelima druge braće, ali i odjeci kod kasnijih sljedbenika u 

Hrvatskoj. Pažnja je posvećena i genezi motiva, osobito motivu zastora 

koji je tumačen s obzirom na njegovo podrijetlo i značenje. Iščitavanjem 

arhivskih vrela te provedenim konzervatorsko-restauratorskim istraži- 
vanjima ispravljene su dosadašnje datacije i predložene nove atribucije. 


KLJUČNE RIJEČI 
altaristika, Franz Anton Straub, Joseph Straub, 18. stoljeće, motiv 
zastora 


ABSTRACT 

The paper discusses all altars in northern Croatia heretofore associated with 
the activity of sculptor and woodcarver Franz Anton Straub and his workshop, 
which are analysed in relation to the presence of innovative elements which 
determined altar production in 17'"- and 18'"-century Central Europe. Their 
contextualization has revealed the models they followed, mediated through the 
influence of post-Tridentine treatises, Gian Lorenzo Bernini and theatre designs, 
as well as afhinities with the works of other brothers of the Straub family and 
reflections in artwork produced by Straub's followers in Croatia. Special atten- 
tion is given to the genesis of motifs, especially the motif of the curtain which 
is interpreted in relation to its origin and meaning. Analysis of archival docu- 
ments and results of conservation-restoration campaigns have led to correc- 
tions of previously established chronology and proposals of new attributions. 























KEYWORDS 
altar architecture, Franz Anton Straub, Joseph Straub, 18!" century, curtain 
motif 


65 


DPUH 


Peristil 65-87 Martina Ožanić 


61/2018 


Franz Anton Straub (Wiesensteig, 1726. - Zagreb?, 
1774./1776.)' jedan je od velikih majstora koji je 
kiparsku i altarističku baštinu sjeverne Hrvatske 
sredinom 18. stoljeća obogatio antologijskim dje- 
lima, a o kojemu, međutim, još i danas malo zna- 
mo. Pojedinosti njegova života, školovanja i utje- 
caja gotovo su nam potpuno nepoznate i samo se 
predmnijevaju usporednim iščitavanjem životo- 
pisa njegove brojne braće, od kojih su se čak pe- 
torica posvetila kiparskom pozivu. Zajedničko im 
je mjesto rođenja, Wiesensteig u njemačkoj regiji 
Wirttemberg, i otac Johann Georg Straub Stariji 
(Wiesensteig, 1674. - 1755.) kod kojega su stekli 
prvu poduku u njegovoj radionici u rodnome gra- 
du. Životne okolnosti i potraga za poslom raseli- 
li su ih prema različitim jugoistočnim krajevima 
središnje Europe. Najznamenitiji od njih bio je pr- 
vorođeni sin, Johann Baptist Straub (Wiesensteig, 
1704. - Miinchen, 1784.), koji se proslavio pozi- 
cijom dvorskog kipara u Miinchenu i ostavio trag 
kao jedan od najvažnijih kipara Bavarske svoga 
vremena. Drugi brat Philipp Jakob Straub (Wie- 
sensteig, 1706. — Graz, 1774.) nakon školovanja 
kod oca te na Akademiji u Beču otišao je u Graz 
gdje se prometnuo u vodećeg štajerskog kipara. 
Otac je u drugome braku dobio još trojicu sinova 
koji su se posvetili kiparstvu: Josepha (Wiesen- 
steig, 1712. — Maribor, 1756.) koji se nastanio u 
Mariboru, i Johanna Georga Mlađeg (Wiesensteig, 
1721. - 2, 1773.) koji je djelovao u štajerskom mje- 
stu Radkersburg (Radgona), te najmlađeg, Franza 
Antona koji se uputio u Zagreb. Ove je dragocje- 
ne podatke o kiparskoj dinastiji Straub zabilježio 
još 1772. godine Johann Casper Lippert (Furth im 
Wald, 1729. - Miinchen, 1800.), biograf Johanna 
Baptista? kojemu je posvećen i najveći broj mono- 
grafskih obrada, dok su podaci o Franzu Antonu 
i Johannu Georgu Mlađem i danas vrlo oskudni. 
Doris Baričević (1992./1993.) detaljno je istraži- 
la stvaralaštvo braće na tlu sjeverne Hrvatske, a 
s obzirom da niti jedno djelo Franza Antona nije 
arhivski dokumentirano i ne postoji ni jedan saču- 
vani ugovor niti račun, opus je temeljila na stilskoj 
i komparativnoj analizi s djelima njegove braće.“ 
Ta je lista tijekom godina revidirana novim sazna- 
njima, od kojih su najnovija rezultat istraživanja 
provedenih kroz međunarodni projekt Tragom 
umjetnosti obitelji Straub. 

Prvi poznati arhivski podatak o Franzu Antonu 
Straubu u Zagrebu datira iz 1763. godine pri kr- 
štenju njegove kćeri, no nesumnjivo se u njemu 
nastanio i ranije, krajem 1750-ih godina. Vrlo 

vjerojatno, poput braće Josepha i Johanna Geor- 
ga Mlađeg, neko je vrijeme proveo u radionici kod 

brata Philippa Jakoba u Grazu, došavši u Zagreb, 
dakle, kao već iskusni kipar i stolar koji je u uda- 
ljene predjele Habsburške Monarhije unio posve 

nova umjetnička mjerila njegovana u okruže- 
njima istančanog ukusa.“ S obzirom na užurba- 
nu aktivnost i brojna djela kroz kratko razdoblje, 
Doris Baričević zaključuje da je zasigurno imao 

veću radionicu te da je u Zagreb došao ,vjerojat- 
no s izvjesnim fundusom nacrta“.7 Premda ti na- 
crti nisu sačuvani, u ovom se radu na pojedinim 

altarističkim shemama prisutnim u stvaralaštvu 

Franza Antona, ali i Josepha te Philippa Jakoba 

Strauba, istražuju podrijetlo i utjecaji poslijetri- 
dentske traktatistike, Giana Lorenza Berninija te 

kazališnih scenografija, sugerirajući da su bra- 
ća međusobno razmjenjivala predloške i ideje, a 

koje su potom transformirali u skladu sa svojim 

umjetničkim senzibilitetom, vještinom ili možda 

naručiteljskim željama.? 

Među prvim sačuvanim oltarima" koji mu se pri- 
pisuju stoji glavni oltar (sl. 1) župne crkve Uznese- 
nja Marijina u Pakracu.“ Biskupov grb na atici uz 

natpis na poleđini oltara F:T:E:P:7 1760" otkrivaju 

godinu nastanka kao i inicijale naručitelja, Fran- 
ciscus Thavszy Episcopus Zagrabiensis, odnosno, 
zagrebačkog biskupa Franje Baltazara Thauszyja 

(Lipnik, 1698. - Zagreb, 1769.; zagrebački biskup 

od 30. srpnja 1751. do11. siječnja 1769.), koji je oči- 
to bio zadovoljan njegovim radom jer angažirao ga 

je u još tri navrata (Kloštar Ivanić, Velika Ludina, 
Cernik). Oltar je tijekom vremena prošao kroz ne- 
koliko preinaka o kojima piše Martina Wolff Zubo- 
vić (2015.), a današnje je stanje rezultat cjelovitih 
konzervatorsko-restauratorskih zahvata.“ Kon- 
strukcija oltara u Pakracu primjer je novih obli- 
kovnih težnji prema slabljenju arhitektoničnosti. 
Naime, početkom 16. stoljeća na europskom pro- 
storu srednjovjekovni krilni tip zamjenjuju retabli 

zasnovani na motivu klasične edikule i slavolu- 
ka koji postaju etalon za izgradnju oltara iz kojih 
će proizaći sva ostala rješenja. Međutim, izuzev 
tih konvencionalnih oltarnih shema koje ponav- 
ljaju ustaljene formule, na pojedinim se oltarima 

uočavaju inovativna oblikovna rješenja. Ta su se 

odstupanja od strogoće ,,klasičnog“ arhitekton- 
skoga sustava raznoliko manifestirala,“ a čak tri 
se prepoznaju na glavnom oltaru u Pakracu. Jedno 

je od njih napuštanje uvriježene podjele retabla na 

središnju zonu i atiku na način da se horizontalni 
potez greda raskida, što rezultira povezivanjem 

obiju zona." To je oblikovno načelo snažno ra- 
zvijeno u Pakracu gdje su ujedinjene sve tri zone 
retabla — predela, središnja zona i atika. Naime, 
horizontalna profilacija koja uobičajeno razdvaja 
predelu i središnju zonu ovdje je posve izostala. Na 
rubovima zone predele stoje prostorno istaknuti 
visoki postamenti iznad kojih se uspravljaju stu- 
povi i gigantske ornamentirane volute, koji po- 
dupiru tek rubne ulomke razvedenoga greda. Na 
taj su način, umjesto više razdvojenih, sve tri zone 
ujedinjene u jednu cjelinu. Ishodište takve ideje 
treba potražiti u opusu Giana Lorenza Berninija 
(Napulj, 1598. - Rim, 1680.), koji je prvi transfor- 
mirao oltare tipa edikula.“ U kapeli Alaleoni u do- 
minikanskoj crkvi Santi Domenico e Sisto u Rimu 
izveo je 1641.-1649. godine Antonio Raggi (Vico 
Morcote, 1624. - Rim, 1686.) oltar prema Berni- 
nijevom nacrtu." Njegova je arhitektonska kom- 
pozicija svedena na razdvojene stupove koji nose 
tek fragmente segmentnoga zabata, a među nji- 
ma nema poteza greda. Felix Ackermann (2007.) 
naglašava ključnu novost u , jedinstvu svih zona“, 
ne samo u konstruktivnom već i u ikonografskom 
aspektu, te da je ovaj oltar postao utjecajan pro- 
totip za kasnije derivacije. 

Nadalje, drugo odstupanje od klasičnog arhitek - 
tonskog sustava uočava se na nosačima koji ov- 
dje osim ulomaka greda nose samo vaze građene 
od rocaille ornamenta. Ovo slabljenje arhitekto- 
ničnosti nosača predstavlja srž atektonizirajućih 
oblikovnih načela, a ta se promjena uloge, pozi- 
cije i funkcije nosača kod arhitektonskih reta- 
bala razvija tijekom 18. stoljeća, kulminirajući u 
doba rokokoa.'? Fenomen je pomno obradila Ur- 
sula Brosette (2002.) razmatrajući ga kroz utjecaje 
kazališnih scenografija na oltarne konstrukcije u 
južnoj Njemačkoj." Autorica tumači da stupovi 
često nose samo rudimentarne fragmente gre- 
đa ili zabata, a u najboljem slučaju služe kao po- 
stamenti za anđele na atici, te prestaju biti ,,red“ 
sa svojom tektonskom funkcijom nosača, već se 
doimaju kao promjenjivi, dekorativni rekviziti.“ 
I, konačno, retabl zaključuje baldahin ispod kojeg 
su prozračno rezbaren biskupov grb i tzv. rasci- 
jepljena kruna, a postrance se spušta veliki ra- 
skriljeni i u čvorove stisnuti zastor koji zaprema 
i veći dio središnje zone, poput podloge za sre- 
dišnju oltarnu palu uz koju lebde veliki anđeli. 
Atike koje grade zastori na oltarima na područ- 
ju sjeverne Hrvatske“ pojavljuju se sredinom 18. 
stoljeća, no motiv baldahina i raskriljenih zastora 
odraz je trajanja dulje tradicije. Brosette tumači 

Pakrac, župna crkva Uznesenja Marijina, 
glavni oltar (foto: Hrvatski restauratorski 
zavod, Ljubo Gamulin, 2013.) 


Pakrac, parish church of the Assumption of the 
Blessed Virgin Mary, high altar (photo: Croatian 
Conservation Institute, Ljubo Gamulin, 2013) 

Čazma, župna crkva sv. Marije Magdalene, 
bočni oltar sv. Tri kralja (foto: HRZ, Goran 
Tomljenović, 2018.) 


Čazma, parish church of St Mary Magdalen, 
side altar of the Three Kings (photo: Croatian 
Conservation Institute, Goran Tomljenović, 
2018) 

da oni upućuju na ceremonijalnu, svečanu funk - 
ciju oltara kao Božjeg prijestolja, te da su još od 
antičkoga doba označavali položaj vladara i nje- 
gove insignije.% Izuzev praktičnih razloga poput 
zaštite od prašine i oštećenja, osobito su čašćeni 
predmeti bili većinu vremena skriveni proma - 
traču, pa je otkrivanje u posebnim prilikama do- 
datno osnažilo njihov kultni status.“ Postavlja - 
nje tkanina i baldahina na oltarima propisano je 
posebnim uputama koje je milanski biskup, sveti 
Karlo Boromejski (Arona, Lago Maggiore, 1538. - 
Milano, 1584.) objavio 1577. godine pod naslovom 
Instructiones fabricae et supellectilis ecclesiasti- 
cae (Upute za crkvenu gradnju i namještaj), gdje 
su naputci i odluke Tridentskoga sabora, uvrije- 
ženih praksiinovih odredbi okupljeni te popisani 
kroz niz praktičnih savjeta koji su od tada postali 
obavezni. Temi baldahina i zaštitnih konstrukcija 
nad oltarima posvetio je 15. poglavlje Communia 
cappellarum altariumve maiorum et minorum 
(Zajedničko kapelama te glavnim i bočnim oltari- 
ma) u Knjizi I, gdje daje praktične upute o izgledu, 
materijalu i slično. Tako se, primjerice, propisu- 
je da zasebni oltari zajedno s prostorom ispred za 
služenje mise budu nadvišeni baldahinom zvanim 
capocielo koji bi trebao biti dovoljno velik da ih 
zaštiti od prašine i nečistoća, a opet ne previsok da 
ga se jednostavno i po potrebi može očistiti. Ako je 
riječ o glavnom oltaru, baldahin može biti postav- 
ljen na četiri stupa od mramora, kamena ili cigle. 
Ako je bočni oltar, onda se mogu postaviti i samo 
dva nosača. Dodaje da baldahin može biti u traj- 
nom materijalu, kupolastog oblika ili s drvenim 
panelima, a može biti i samo raskošno ukrašena 
modra tkanina koja je pomoću lanaca ovješena 
sa zida.“ Nedugo je zatim 1600. godine u vrijeme 
pontifikata pape Klementa VIII. Aldobrandini- 
ja (pontifikat 30. siječnja 1592. - 3. ožujka 1605.) 
u Rimu objavljena knjiga odredbi Caeremoniale 
Episcoporum (Lib. 1, Cap. 13, Nr. 3) koja propisu- 
je stavljanje baldahina iznad glavnog oltara, a što 
se od 1697. godine primjenjuje ina bočne oltare.? 
Ingeborg Schemper-Sparholz (1998.) iznosi mi- 
šljenje da je taj liturgijski zahtjev moguće prido- 
nio razvoju oltara s baldahinima i zastorima koji 
su privremene tkanine zamijenili trajnim mate- 
rijalima.#* Motiv baldahina sa zastorom vuče, da- 
kle, podrijetlo još od antičkoga doba, a postava u 
svetištu i nad oltarom ima, izuzev pragmatične 
prirode, i funkciju preobrazbe prostora u mjesto 
gdje se odvija najsvetija liturgijska svečanost, a 
što se združilo sbaroknim konceptom zamišljanja 

svetišta kao pozornice theatrum sacrum. Treba 

istaknuti da oltar u Pakracu nije prvi na tlu kon- 
tinentalne Hrvatske s čijeg se vrha spušta zastor. 
Prije njega su, na primjer, podignuti uz trijumfalni 

luk franjevačke crkve Presvetoga Trojstva u Sla- 
vonskom Brodu bočni oltar sv. Josipa i sv. Križa 

(nepoznata radionica, oko 1753. godine),? ili pak 

bočni oltar sv. Križa u župnoj crkvi sv. Margare- 
te u Dubravi (Antun Reiner, oko 1758.).5% Daka- 
ko, nezaobilazan je oltar sv. Križa u Križevcima, 
kojije Francesco Robba (Venecija, 1698. - Zagreb, 
1757.) izradio za zagrebačku stolnicu 1756. godi- 
ne. Kod ovog atektonski građenog oltara zastor 
ima višeslojnu funkciju: okvir i križ s raspetim 

Kristom utisnuti su u tkaninu zastora koja pred- 
stavlja gradivnu okosnicu konstrukcije, spojivši se 

ujedno s funeralnom simbolikom crnoga plašta.s! 

Na oltaru u Pakracu Franz Anton Straub primije- 
nio je motive već zaživljene na prostoru Hrvat- 
ske,“ no njegovu vrsnoću najbolje ilustrira oltar 
s kojim dijeli upadljivo srodne karakteristike. U 

župnoj crkvi sv. Marije Magdalene u Čazmi nala - 
zi se bočni oltar sv. Tri kraljas3 (sl. 2) (nepoznata 

radionica, 1765., obojen i pozlaćen 1767. godine) 

koji se vidljivo ugledao na pakrački ili poslužio 

istim predloškom. U usporedbi s pakračkim, me - 
đutim, konačni utisak oltara u Čazmi čini se ipak 
nešto konvencionalniji, jer arhitektura oltara je 

kompaktna, bez otvora i prodora protusvjetla, 54 

a ujedinjavanje svih zona oltara ostvareno je samo 

između središnje zone i atike, dok je predela od- 
vojena horizontalnom razdjelnom profilacijom. 
Također, tkanina zastora zadržala se samo u zoni 
atike što rezultira dojmom utišane sceničnosti. 

U tada novoizgrađenoj kapeli sv. Tri kralja u župi 
Banija u Karlovcu podignut je 1760.-1762. godine 

glavni oltar (sl. 3) zaslugom dobročinitelja i naru- 
čitelja karlovačkoga trgovca stokom Mihaela Tu- 
cibata, a koji se pripisuje također Franzu Antonu 
Straubu.55 U arhitektonskom skeletu primjećuju 
se sličnosti s pakračkim oltarom, no zastora ovdje 

nema, dok je ornamentalni sadržaj zastupljeniji. 
U prostor istureni rubni stupovi omeđuju široku 
središnju oltarnu palu te podupiru, kao i u Pa- 
kracu, tek fragmente gređa s rokajnim vazama. 
Retabl zaključuje posve prozračna atika sa sre- 
dišnjim IHS monogramom u glorijiš* te obručem 
gigantskih voluta s rokajnim tvorbama. Raskinuto 

gređe otvara mogućnost ujedinjavanja središnje 
zone iatike u jednu cjelinu, a motiv pozadinskog 
osvjetljenja koji je u Pakracu bio ostvaren kroz 
neveliki, prozračno rezbaren biskupov grb, ovdje 

Banija, Karlovac, župna crkva sv. Tri kralja, 
glavni oltar (foto: HRZ, G. Tomljenović, 
2018.) 


Banija, Karlovac, parish church of the Three 
Kings, high altar (photo: Croatian Conservation 
Institute, G. Tomljenović, 2018) 


4. Velika Ludina, župna crkva sv. Mihaela, 

dd. o 


glavni oltar (foto: HRZ, G. Tomljenović, 
2018.) 


Velika Ludina, parish church of St Michael, high 
altar (photo: Croatian Conservation Institute, 
G. Tomljenović, 2018) 


se razvija u punoj snazi te svjetlost postaje rav- 
nopravni, aktivni gradivni element konstrukcije 
atike. Rastvorene atike građene samo od orna- 
mentalnih i figuralnih elemenata, s tek pokojim 
ostatkom arhitektonskoga rječnika, pojavljuju 
se na području kontinentalne Hrvatske u prvoj 
polovini 18. stoljeća, poput najranijeg primjera 
glavnog oltara (nepoznata radionica, 1725.) žu- 
pne crkve sv. Marije Magdalene u Čazmi,:7 zatim 
glavnog oltara (radionica biskupa Jurja Branjuga, 
1739.) župne crkve sv. Ladislava / Uznesenja BDM u 
Pokupskom,* ili glavnog oltara župne crkve Maj- 
ke Božje Snježne u Kutini te glavnog oltara župne 

Prsa osroa 





Čučerje, župna crkva Pohoda Marijina, bočni 
oltar sv. Ane (foto: HRZ, G. Tomljenović, 
2017.) 


Čučerje, parish church of the Visitation of the 
Virgin Mary, side altar of St Anne (photo: Croatian 
Conservation Institute, G. Tomljenović, 2017) 


crkve sv. Martina u Velikoj Trnovitici, oba iz 1746. 
godine, čije se skulpture pripisuju u Zagrebu na- 
stanjenom kiparu Josephu Weinachtu, a moguće 
su rad istih stolara ili radionica koje su koristi- 
le isti idejni predložak. Pozadinsko osvjetljenje 
među brojnim je invencijama koje altaristika 17. 
i 18. stoljeća duguje nepresušnoj riznici rješenja 
Giana Lorenza Berninija, koji je uračunao svjetlost 
kao važnu sastavnicu oltarnog ansambla, što se 
ogleda, primjerice, u oltarnom prikazu Ekstaze sv. 
Terezije Avilske u kapeli Cornaro u rimskoj crkvi 
Santa Maria della Vittoria iz 1645.-1652. godine, 
te neizostavnoj katedri sv. Petra u vatikanskoj 

Čučerje, župna crkva Pohoda Marijina, 7 Lužnica, dvorac, oltar sv. Križa (foto: HRZ, 

bočni oltar Majke Božje Žalosne (foto: HRZ, G. Tomljenović, 2018.) 

G. Tomljenović, 2017.) 

Lužnica, manor, altar of the Holy Cross (photo: 

Croatian Conservation Institute, G. Tomljenović, 


Čučerje, parish church of the Visitation of the 
2018) 


Virgin Mary, side altar of Our Lady of Sorrows 
(photo: Croatian Conservation Institute, G. 
Tomljenović, 2017) 


bazilici iz 1656.-1667. godine.“* Vrlo je često taj tako monumentalne konstrukcije umanjena je 
pozadinski prozor bio žuto ostakljen kako bi isi- —rastvorenim bočnim interkolumnijima kroz koje 
javao zlaćanu svjetlost, sugerirajući božansko = prodire pozadinska svjetlost. Za dojam naglaše- 
osvjetljenje.“ ne sceničnosti zaslužna je i atika koju gradi samo 
Gotovo istovremeno s oltarima u Pakracu i Kar- — gigantska draperija raskriljenog i u velike čvoro- 
lovcu 1761. godine Franz Anton Straub podiže pod ve stisnutog zastora padajući ovješena s balda- 
naručiteljskim poticajem biskupa Thauszya glav- hina na vrhu, da bi se u sredini razmaknula oko 
ni oltar (sl. 4) župne crkve sv. Mihovila u Velikoj kipa Bogorodice u slavi. I ovdje su primijenjena 
Ludini koji se izdvaja svojim impozantnim di- — oblikovna rješenja koja su pridonijela olakšava- 
menzijama, ujedno najvećim u njegovu opusu.4* nju kompaktnog arhitektonskog kostura, poput 
Arhitektura oltara raširila se cijelim začelnim pro- — uklanjanja stražnje plohe čime se integrira pra- 
storom svetišta razvijajući se u blagom konkav- — znina u volumen i uvodi svjetlost kao novi aktiv- 
no-konveksnom ritmu tlocrtne linije, no težina ni gradivni element kompozicije. 

Kloštar Ivanić, župna crkva 9 


Uznesenja Marijina, bočni oltar sv. Josipa 
(foto: HRZ, G. Tomljenović, 2018.) 


Kloštar Ivanić, parish church of the Assumption 
of the Blessed Virgin Mary, side altar of St 
Joseph (photo: Croatian Conservation Institute, 
G. Tomljenović, 2018) 


Iste je 1761. godine nastao i desni bočni oltar sv. 
Ane/Zaruka Blažene Djevice Marije (sl. 5) u župnoj 
crkvi Pohoda Marijina u Čučerju, koji je na temelju 
novih komparativnih istraživanja provedenih kroz 
međunarodni projekt Tragom umjetnosti obitelji 
Straub (ponovo) uvršten u opus Franza Antona 
Strauba.45 Natpis u kartuši navodi godinu nastan- 
ka i naručitelja oltara, Josipa Vugera, upravitelja 
biskupskih dobara u Pokupskom.“ Arhitekton- 
ske vrijednosti ovdje su posve omekšane na način 
da su uobičajeno mjesto nosača zauzele masivne 
ornamentalne tvorbe rocaille motiva koji se pro- 
teže cijelom visinom središnje zone. Ornament je 


Altaristika u opusu Franza Antona Strauba na području 
sjeverne Hrvatske - geneza motiva, utjecaji, odjeci 





Vugrovec, župna crkva sv. Franje 
Ksaverskog, bočni oltar sv. Josipa 
(foto: HRZ, Nikolina Oštarijaš, 2011.) 


Vugrovec, parish church of St Francis Xavier, 
side altar of St Joseph (photo: Croatian 
Conservation Institute, Nikolina Oštarijaš, 20m1) 


prisvojio posve novu ulogu, afirmiravši se toliko 
da zamjenjuje arhitektonske elemente. Nepreki- 
nuti potez greda koji jasno razdjeljuje središnju 
zonu i atiku ovdje je još jedini rudiment arhitek - 
tonskog sustava, dok glavnu ulogu preuzima ro- 
kajni ornament koji bujajući poprima karakter 
žive, organske materije. Atika je gotovo jednako 
visoka kao središnja zona, a u sredini je rastvo- 
rena otvorom sa zvijezdom i zlatastim zrakama, 
dopuštajući prodor pozadinske svjetlosti, što je 
trik redovito primijenjen na gore opisanim olta- 
rima, kao i na lijevom bočnom oltaru Majke Bož- 
je Žalosne (sl. 6) u Čučerju. Ovaj oltar podignut je 

10 Kloštar Ivanić, župna crkva 11 


Uznesenja Marijina, glavni oltar 
(foto: HRZ, G. Tomljenović, 2018.) 


Kloštar Ivanić, parish church of the Assumption of 
the Blessed Virgin Mary, high altar (photo: Croatian 
Conservation Institute, G. Tomljenović, 2018) 


naredne 1762. godine također Vugerovim darovi- 
ma, ali oltarna mu je arhitektura konvencionalnija, 
a Doris Baričević zaključuje da razlike u kvaliteti 
skulptura upućuju na autora među pomoćnicima 
iz radionice.5 

Prema do sad raspoloživim podacima, u opu- 
su Franza Antona“ još je samo jedan atektonski 
građeni oltar, a riječ je o oltaru sv. Križa (sl. 7) u 
kapeli dvorca obitelji Rauch u Lužnici pored Za- 
prešića završenom 1761. godine.“ U kompoziciji 
odjekuje shema edikule, no ovdje je preobražena 
na način da umjesto arhitektonskih nosača sto- 
je gigantske izduljene volute, čije donje pužnice 


Martina Ožanić 





Zagreb, župna crkva sv. Franje Ksaverskog, 
bočni oltar Majke Božje (foto: M. Ožanić, 
2018.) 


Zagreb, parish church of St Francis Xavier, side 
altar of the Virgin Mary (photo: M. Ožanić, 2018) 


ujedno služe kao postolja za kipove pokleklih an- 
đela. Gređe je ponovo prekinuto, pa se kartuša i 
skulptura na atici izravno spajaju s oltarnom pa- 
lom, anemani razdjelnice između predele koja je 
time integrirana sa središnjom zonom. 

U brojne narudžbe tih godina Franzu Antonu Stra- 
ubu pripisuju se i tri oltara u župnoj crkvi Uzne- 
senja Marijina u Kloštru Ivaniću,# glavni i dva 
istovjetna bočna oltara uz trijumfalni luk, od ko- 
jih je lijevi oltar sv. Josipa (sl. 8) podignut daro- 
vima predijalaca iz Ivanića, a desni oltar sv. Jurja 
darovao je Josip Delimanić, Thauszyev nadzornik 
imanja u Slavoniji.“* Oba bočna oltara izgrađena 

su 1761., a polikromirana 1762. godine." Ovi su 

plošni retabli tradicionalnije arhitektonske she- 
me koja se vidljivo naslanja na oltare tipa edikula 

gdje parovi pilastara i stupova omeđuju središnju 

oltarnu palu, dok je gređe ovdje raskinuto čime se 

otvara mogućnost ujedinjavanja središnje i zone 

atike. Analognih su kompozicija i oltari u župnoj 

crkvi sv. Franje Ksaverskog u Vugrovcu, također 
pripisani Franzu Antonu," a završeni 1765. godi- 
ne: bočni oltar sv. Josipa (sl. 9) i pandan mu oltar 
Majke Božje podignuti darovima župljana, odno- 
sno, Ihauszyjevog upravitelja pokupskih dobara, 
Josipa Vugera, koji se pobrinuo i za podizanje glav- 
nog oltara crkve,5činise, slične arhitektonike, ali 

danas znatno preinačene. Srodna rješenja nalazi- 
mo i kod drugih majstora, primjerice, na bočnim 

oltarima sv. Marije Magdalene i sv. Ane (Antun 

Franjo Risner, 1765.) u župnoj crkvi Uznesenja 

Marijina u Savskom Nartu," što može ukazivati 

na korištenje istoga grafičkoga modela. 


Altaristika u opusu Franza Antona Strauba na području 
sjeverne Hrvatske - geneza motiva, utjecaji, odjeci 


12 Hrvatska Kostajnica, franjevačka crkva, 
glavni oltar (uništen) (foto: Doris 
Baričević, Nadbiskupijski arhiv 
u Zagrebu, 1966.) 


Hrvatska Kostajnica, Franciscan church, 
high altar (destroyed) (photo: Doris 
Baričević, Archdiocesan Archives in Zagreb, 
1966) 


Franzu Antonu Straubu pripisuje se i glavni oltar 
(sl. 10) župne crkve u Kloštru Ivaniću koji ,,spada 
među najbolje kasnobarokne radove“s4 ne samo u 
njegovu opusu, već i na širem prostoru sjevero- 
zapadne Hrvatske. Zadatak izrade ponovo mu je 
povjerio biskup Thauszy o čemu svjedoči bisku- 
pov grb s inicijalima i 1762. godinom završetka 
radova." Kompozicija se možda čini uobičajena, 
no pažljivijim promatranjem otkriva se odvažnost 
oltarne zamisli. Naime, dva vitka stupa uz središ- 
nju oltarnu palu odvojila su se od pozadine kao da 
ne pripadaju retablu ispred kojega stoje. Oni ne 
samo da su fizički odvojeni već premašuju visinu 
središnje zone kao da slijede neke druge omjere, a 
čak istoje na zasebnim postoljima koja nisu u rav- 
nini s postoljima za kipove i volute u zoni predele. 
Stupovi nose tek odsječke gređa s velikim kipovi- 
ma anđela te posve zalaze u zonu atektonski gra- 
đene atike, a osobito je slikovito oblikovan detalj 
odsječka gređa koje je kutom zarotirano prema 

13 Brezovica, župna crkva Uznesenja 


Marijina, glavni oltar (foto: HRZ, 
G. Tomljenović, 2018.) 


Brezovica, parish church of the Assumption 
of the Blessed Virgin Mary, high altar 
(photo: Croatian Conservation Institute, 

G. Tomljenović, 2018) 


naprijed formirajući u vis povijeni vrh koji se još 
i uvrće u malu volutu. Retabl iza stupova širi se u 
konkavnoj krivulji i nema arhitektonskih nosa- 
ča, azaključuje ga raskošna atika skoncentričnim 
obručima oblaka i zlatastih zraka oko središnjega 
otvora s Božjim okom koji je izvorno osvjetljavao 
žuti prozor.“ Jedini su se arhitektonski nosači, 
dakle, posve osamostalili, čak i odvojili od po- 
zadine i istupili u prostor, poput vertikalnog ak - 
centa izraslog iz drugačijih proporcija, čime su 
bitno narušene arhitektonične vrijednosti reta- 
bla.#7 Glavni oltar u Kloštru zanimljivo je uspore- 
diti sbočnim oltarima Majke Božje (Antun Reiner, 
1752.) (sl. 11) isv. Alojzija Gonzage (Antun Reiner, 
1758.) u crkvi sv. Franje Ksaverskog u Zagrebu, 5% 
a s kojima dijeli upadljive kompozicijske srodno- 
sti. Ina njima par stupova uz oltarnu palu istupa 
u prostor noseći tek segment gređa i postolja za 
kipove anđela. No, još je bitnije što ti stupovi svo- 
jim dimenzijama odskaču od proporcija retabla i 





premašuju visinu njegove središnje zone, akutom 

zarotirano gređe također se povija u vis te uvrće 

u volutu. Bliskost oltarnih arhitektura vjerojatno 

je rezultat oslanjanja na isti (nepoznati) grafički 

predložak koji je, međutim, u znalačkim rukama 

u Kloštru Ivaniću ostvario monumentalno djelo 

visokih umjetničkih dosega i kakvoće. 

Između 1759. i 1764. godine Franz Anton Stra- 
ub podiže glavni oltar (sl. 12) franjevačke crkve 

sv. Antuna Padovanskog u Kostajnici, zahvalju- 
jući darovima plemićke obitelji Vojković (Voikffy, 
Woykffy). Oltar je uništen u Domovinskom ratu, 
stoga nam je njegov izgled sačuvan preko fotogra- 
fija. Arhitektonska shema je konzervativnija, s la- 
gano zakrivljenom oltarnom stijenom na kojoj ši- 
roko grede razdvaja središnju zonu od atektonski 

građene atike, a kipovi stoje u zatvorenim nišama 

uinterkolumnijima čime je zadržana kompaktnost 
konstrukcije. Osobito je zanimljiv detalj u prostor 
istaknutih stupova uz središnju nišu koji svojom 

pozicijom u kompoziciji i ulogom nosača fragmenta 
gređa i kipova kao da najavljuju potpuno emancipi- 
ranje stupova na glavnom oltaru u Kloštru Ivaniću. 
Osipanje arhitektoničnih vrijednosti i ,demateri- 
jaliziranje“ tijela stupova prisutno je na glavnom 
oltaru (sl. 13) u župnoj crkvi Uznesenja Marijina 
u Brezovici, gdje su se župljani, po svemu sudeći, 
obratili Franzu Antonu Straubu za podizanje no- 
vog oltara, a možda su određeni upliv u narudžbi 
imali i kolatori, obitelj Josipa Kazimira Draškovića 
(2, 1716. - Klenovnik, 1765.). Tijekom kanonsko- 
ga pohoda 1762. godine oltar je bio u nastanku,“ 
dabi 1768. godine bio detaljnije opisan kao gotov, 
pozlaćen i polikromiran.* Njegova konstrukcija 
balansira između arhitektonskih i ne-arhitek- 
tonskih svojstava. Interkolumniji i atika rastvo- 
renih pozadina iz kojih izranjaju svetačke figure 
te filigranski rezbaren prozračan Marijin mono- 
gram povrh središnje niše rasplinuli su čvrstoću 
stijene integrirajući svjetlost iz prozorskog otvora 


Altaristika u opusu Franza Antona Strauba na području 
sjeverne Hrvatske - geneza motiva, utjecaji, odjeci 


14 Prepolno, crkva Majke Božje 
od Sedam Žalosti, glavni oltar 
(foto: HRZ, G. Tomljenović, 2018.) 


Prepolno, church of Our Lady 

of the Seven Sorrows, high altar 
(photo: Croatian Conservation Institute, 
G. Tomljenović, 2018) 


na zidu u oltarni volumen. Opuštenija arhitekto - 
ničnost retabla pospješena je i nosačima osjetno 
oslabljene strukture i izraženih ornamentalnih 
svojstava. Naime, nosači uz središnju nišu satkani 
su od rocaille ornamenta koji im je posve erodi- 
rao debla; drugi par nosača samo svojom pozici- 
jom te zakržljalim ostacima kapitela evocira svo- 
ju prvobitnu ulogu i funkciju, dok su rubni nosači 
antropomorfizirani i pretvoreni u herme. Na taj 
je način nekadašnjim arhitektonskim stupovima 
negirana snaga, a oni sami ustupili su mjesto ob- 
licima u skladu s težnjama rokoko predznaka. 

Izdvojeno mjesto među oltarima u opusu Franza 
Antona Strauba zauzima glavni oltar (sl. 14) u ka- 
peli Majke Božje od Sedam Žalosti u Prepolnom, 
podignut zalaganjem lokalnoga velikaša Igna- 
cija Kašnara i vjernika.* Posljednjim konzerva - 
torsko-restauratorskim istraživanjima otkrivena 
je godina 1764. zapisana iza svetohraništa čime 
se ispravlja dosadašnja datacija oltara (1768.) u 

15 Slovenska Bistrica, crkva sv. Josipa, 


glavni oltar (foto: Valentin Benedik, 
ZVKDS Restavratorski center, Ljubljana, 
2018.) 


Slovenska Bistrica, church of St Joseph, 
high altar (photo: Valentin Benedik, zvkps dn 
Conservation Institute, Ljubljana, 2018.) = 


pe 


literaturi.# Posebnost ovoga oltara leži u njegovoj 
posve gipkoj oltarnoj stijeni gotovo bez premca 
na prostoru kontinentalne Hrvatske. Odlučujuću 
ulogu u silovitom konkavno-konveksnom povi- 
janju retabla imaju dva snažno u prostor isturena 
stupa koja povlače za sobom i napinju široko gređe 
koje se vrlo slikovito izvija u vis i uvrće pri vrhu 
u uski svitak. Ti stupovi nisu posve osamostaljeni 
kao u Kloštru Ivaniću, nego iskorakom pridonose 
savitljivosti tlocrtne linije i potpomažu utisak na - 
glašene elastičnosti i mekoće retabla koja prožima 
njegov volumen. Utjecajni prethodnici prepoznaju 
se u susjednim krajevima, poput, danas srušenog, 
glavnog oltara u župnoj crkvi sv. Josipa u Stu- 
dencima, čije su skulpture dokumentirano djelo 
Josepha Strauba, a stolarski radovi Franza Leeba 
iz 1750. godine.* Ovaj retabl izrazito dinamič- 
no pokrenute oltarne stijene s dubokim konkav- 
nim krivuljama, u prostor iskoračenim stupovima 
koji snažno aktiviraju gređe te atika s mnoštvom 





masivnih skulptura nebeskoga slavlja, samo su 
neka od obilježja koja u manjem opsegu odjekuju i 
u Prepolnom. Visoke podudarnosti osobito se pre- 
poznaju na glavnom oltaru (sl. 15) u crkvi sv. Josi- 
pa u Slovenskoj Bistrici, prema najnovijim istra- 
živanjima ubrojenog u posljednje radove Josepha 
Strauba, a kojega je potom 1757.-1758. godine do- 
vršio njegov nasljednik, Jožef Holzinger (Maribor, 
1735. - 1797.).#7 Osnovna dispozicija upadljivo im 
je srodna, no ipak gipkost oltarne stijene je blaža 
izadržava se teku mekom konkavnom pulsiranju 
bez jakih prodora u prostor kao u Prepolnom.# 
Skromniji sljedbenik ovog rješenja pojavljuje se u 
kapeli sv. Roka u Tugonici gdje je nepoznata radi- 
onica podigla 1767. godine glavni oltar (sl. 16), ana 
kojemu se zapaža srodan arhitektonski kostur, no 
ovdje posve otvrdjele konstrukcije i slabog pokre- 
ta.“ Ta je osnovna kompozicija još jače reducirana 
na glavnom oltaru (nepoznata radionica, 1766.) u 
kapeli sv. Andrije u Lazu Bistričkom" na kojemu 

(foto: Andrej Dokić, 2006.) 


Tugonica, chapel of St Roch, high altar 
(photo: Andrej Dokić, 2006.) 


su zastupljeni još samo daleki odjeci. Vjerojatno 
su se autori ugledali na predložak braće Straub, a 
moguće je da je nepoznati majstor i proizašao iz 
njegove radionice ili okruženja, što za sada nije 
moguće utvrditi. Model za ovaj odvažan arhitek - 
tonski koncept s konkavno udubljenim interko- 
lumnijima možda treba potražiti među crtežima 
njemačkoga grafičara Johanna Michaela Leiichtea 
(Leichte) (+1759.), tiskanim između 1740-ihi1756. 
godine kod bakroresca i izdavača Martina Engel- 
brechta (Augsburg, 1684.-1756.) pod nazivom 
Unterschiedliche Neu Inventierte Altćire mit dar- 
zu gehorigen Profillen u. Grundrifšen." Među 

17 Martin Engelbrecht prema crtežu Johanna 


Michaela Letichtea, nacrt oltara, oko 1750. (?), 
bakropis (The Metropolitan Museum of Art) 


Martin Engelbrecht after a drawing by Johann 
Michael Letichte, design foran altar, c. 1750 (?), 
etching (Tne Metropolitan Museum of Art) 


grafičkim listovima osobito je zanimljiv nacrt ol- 
tara (sl. 17) čija osnovna dispozicija te duboko 
zakrivljeni interkolumniji nad otvorima ophoda 
nose obilježja analogna onima u gore izdvojenim 
radovima. Međutim, ideju konkavno-konveksnog 
arhitektonskoga plašta duguju ranijem uzoru na- 
stalom, naravno, u Rimu, gdje je 1638. započeta, a 
1665.-1667. godine završena izgradnja crkve San 
Carlo alle Quattro Fontane prema projektu Fran- 
cesca Borrominija (Bissone, 1599. - Rim, 1667.), 
čije će valovito pročelje postati željeni uzor s da- 
lekosežnim utjecajem na razvitak, ne samo arhi- 
tekture, već i oltarne arhitekture. 

Nakon iznimno plodnoga razdoblja početkom sed - 
moga desetljeća, broj radova pripisanih Franzu 

Antonu Straubu naglo jenjava. U župnoj crkvi sv. 
Ivana Krstitelja u Gornjoj Jelenskoj smješteni su 

uz trijumfalni luk bočni oltari postavljeni 1764. 
godine koje vizitator odobravajući opisuje riječi- 
ma affabre ellaborata.7? Doris Baričević pripisala 

je skulpture majstoru pod utjecajem Veita K&ni- 
gera,? međutim, impostacije, detalji izionomije i 

tretman draperija čine se ipak bliže djelima Fran- 
za Antona i njegove radionice.74 Premda identične 

arhitekture, razlike u modelaciji svetačkih figura 

upućuju da je riječ o različitim kiparskim ruka- 
ma, temeljem čega se oltar Trpećem Kristu (da- 
nas Navještenja BDM) (sl. 18) može pripisati Fran- 
zu Antonu, a oltar sv. Barbare njegovoj radionici. 
Arhitekture retabala zbijene su prostornim zada - 
tostima koje, gurnuvši rubne stupove snažno u 

prostor, tvore duboko zakrivljene tlocrtne linije 

u obliku slova U, a interkolumnijima je uklonjena 

pozadina što ostavlja prostor za smještaj skulptura 

u djelomično ostvarenom protusvjetlu. Poučan je 

to primjer daljnjeg razvitka osnovne arhitektonske 

sheme sukošenim bočnim stranama, često i posve 

prozračnim, kakva se pojavljuje od ranobaroknih 

retabala još krajem 17. stoljeća te kontinuirano tra- 
je kroz različite stilske faze. Promjene se ponajvi- 
še manifestiraju u rastućoj elastičnosti i pokret- 
ljivosti oltarne stijene te većoj gipkosti elemenata 

poput gređa, kao i u ornamentalnom repertoaru. 

Prema raspoloživim podacima, posljednje djelo u 

opusu bavarskoga majstora nalazi se u franjevačkoj 

kapeli sv. Leonarda u Cerniku, gdje je 1765. godi- 
ne podignut glavni oltar (sl. 19), no tada još ne- 
obojen i nepozlaćen.7 Biskup Thauszy ponovo se 

iskazao kao dobročinitelj pa je moguće on utjecao 

ina odabir radionice, a slabiju izvedbu svetačkih 

figura Doris Baričević objašnjava sudjelovanjem 

Straubovih pomoćnika.“ Tijekom vremena je re- 
tabl znatno preinačen, a lukovi ophoda zatvoreni 

i odvojeni od cjeline. Unatoč izmjenama, arhi- 
tektonska kompozicija priziva u sjećanje koncept 

bočnoga oltara sv. Ane u Čučerju, no ovdje je riječ 

o oltaru konzervativnije sheme arhitektonskoga 

tipa, s u prostor isturenim bočnim stranama sa 

stupovima i pilastrima te, moguće, prozračnom, 
atektonski građenom atikom. 

Nakon cerničkog oltara, odnosno, nakon 1765. 

godine ne pojavljuju se djela koja bi se mogla pri- 
pisati Franzu Antonu Straubu, što je neobično jer 

mu se ime pojavljuje 1769. godine u popisu kipa- 
ra koji djeluju izvan ceha na području Zagrebačke 

18 Gornja Jelenska, župna crkva sv. Ivana Krstitelja, 


bočni oltar Trpećeg Krista/Navještenja Marijina 
(foto: HRZ, G. Tomljenović, 2018.) 


Gornja Jelenska, parish church of St John the Baptist, 
side altar of the Man of Sorrows/Annunciation of the 
Virgin Mary (photo: Croatian Conservation Institute, G. 
Tomljenović, 2018) 


DPUH Peristil 65-87 Martina Ožanić Altaristika u opusu Franza Antona Strauba na području 
61/2018 sjeverne Hrvatske - geneza motiva, utjecaji, odjeci 


19 Cernik, crkva sv. Leonarda, 
glavni oltar (foto: HRZ, 
G. Tomljenović, 2018.) 


Cernik, church of St Leonard, high 
altar (photo: Croatian Conservation 
Institute, G. Tomljenović, 2018) 





županije, te 1771. godine gdje je naveden pod * Istraživanje za ovaj rad provedeno je u okviru projekta Tragom 

majstore stolare.? Prema do sad raspoloživim po- umjetnosti obitelji Straub, započet sredinom 2017. godine u 

dacima, posljednji put njegovo je ime u Zagrebu ugeskipostaurakorski zavodu Zagrebu [roditi dr.sc Ksenija 
Š grebu (voditeljica dr. sc. Ksenija 

zabilježeno u Matici umrlih Župe sv. Marka 1776. Škarić). Više o projektu vidi www.trars.eu. 

godine kada umire dvogodišnji sin Josip tada već 

pokojnoga kipara.** Zadnjih deset godina Stra- 

ubova djelovanja ostaju i dalje nerazjašnjena, a 

budući da mu u to vrijeme obitelj ostaje nasta- 

njena u Zagrebu, možemo pretpostaviti da su ga 

vjerojatno dogovorene narudžbe odvele u nepo- 

znatom smjeru gdje je preminuo. Sva su opisana 

djela nastala u razmjerno kratkom razdoblju od 

pet-šest godina te svjedoče o iznimnoj umjet- 

uspjeli nadmašiti. Franz Anton Straub, najmlađi 

potomak glasovite bavarske kiparske obitelji, unio 

je u krajolik kontinentalne Hrvatske djela posve 

nove umjetničke razine i senzibiliteta, a po kva- 

liteti bliska s visokim dosezima kako svoje braće, 

tako i baštine Srednje Europe. 

stoljeća u sjeverozapadnoj Hrvatskoj, doktorska disertacija, 
Filozofski fakultet, Zagreb, 2014., 155-156. 

DORIS BARIČEVIĆ (bilj. 4), 203-204; DORIS BARIČEVIĆ (bilj. 
30), 269. Veličina i ljepota (,, magna et elegans“) zabilježena 
je i prilikom kanonske vizitacije 1761. godine. NAZ, KV, Ar- 
hiđakonat Čazma, 108/IV, 1761., 158. 

Doris Baričević prvotno je 1992.-1993. godine ubrojila 
oltar u opus Franza Antona Strauba, da bi 2008. godine 
predložila novu atribuciju majstoru pod utjecajem Veita 
Konigera. Martina Ožanić i Ksenija Škarić, međutim, 2018. 
godine predlažu ipak atribuciju Franzu Antonu Straubu. 
Usp. DORIS BARIČEVIĆ (bilj. 4), 199-200; ANDRIJA LUKINOVIĆ, 
DORIS BARIČEVIĆ, Župna crkva Pohoda Marijina u Čučerju 
- kulturno povijesni vodič povodom 800. obljetnice, Glas 
koncila; Rkt. Župa Čučerje, Zagreb, 2001., 18-19; DORIS 
BARIČEVIĆ (bilj. 30), 371; MARTINA OŽANIĆ, KSENIJA ŠKARIĆ, 
The right side altar of St Anne (The engagement of Virgin 
Mary) in Čučerje, URL: http://www.trars.eu/catalog-item. 
php?id=14 (19. 11. 2018.). Oltar se kao pozlaćen i obojan prvi 
puta spominje prilikom kanonske vizitacije 1765. godine. 
NAZ, KV, Arhiđakonat Katedrala, 60/XVI, 1765., 10. Više o 
oltaru vidi i u: MARTINA OŽANIĆ (bilj. 13), 112-113, 250-252. 
Natpis u kartuši glasi: HANC ARAM/IN HONOREM SANC/TAE 
ANNA EFIERI FECIT D. /IOSEPHUS WUGER BONORUM/EPPUM 
POKUPSZKEN.SIUM/PROVISOR ANNO 1761. 

DORIS BARIČEVIĆ (bilj. 4), 200; DORIS BARIČEVIĆ (bilj. 43), 

19; MARTINA OŽANIĆ, KSENIJA ŠKARIĆ, The left side altar of 
Our Lady of Seven Sorrows in Čučerje, URL: http://trars. 
eu/catalog-item.php?id=15 (13. 9. 2018.). 

Prijedlog atribucije Franzu Antonu vidi kod MARTINA OŽA- 
NIĆ, KSENIJA ŠKARIĆ, The altar of the Holy Cross of the 
Castle chapelin Lužnica, URL: http://trars.eu/catalog-item. 
php?id=16 (14. 9. 2018.). 

MARTINA OŽANIĆ (bilj. 13), 123, 365-367. U kapeli je do 
nedavno stajala povelja o posveti kapele i oltara 11. srpnja 
1761. godine s potpisom biskupa i kanonika Stjepana Puca 
(?, 1700. - Zagreb, 1771.). Ksenija Škarić (2014.) uočila je 
sličnosti u kompoziciji oltarne pale s dvanaestom postajom 
Križnoga puta u župnoj crkvi Pohoda Marijina u Mariji Go- 
rici, čiji je dobročinitelj također bio isti barun Ivan Rauch 
iz Lužnice, kao i srodnost polikromije na oltaru u Lužnici 
s polikromijom na propovjedaonici u Mariji Gorici, koja se 
pripisuje Franzu Antonu Straubu iz 1762. godine. KSENIJA 
ŠKARIĆ (bilj. 41), 201-202. 

DORIS BARIČEVIĆ (bilj. 4), 206-207; DORIS BARIČEVIĆ, Baro- 
kno kiparstvo u Kloštar Ivaniću, Ivanić Gradu i Križu, u: 
900 godina Ivanića: Kloštar Ivanić-Ivanić Grad-Križ, (ur.) 
Božo Rudež, Ivanić Grad, Kloštar Ivanić, Križ, Odbor za 
obilježavanje 900. obljetnice Ivanića, 1994., 76-78; DORIS 
BARIČEVIĆ (bilj. 30), 269-271. 

PAŠKAL CVEKAN, Franjevci u Ivaniću, Franjevački samostan, 
Kloštar Ivanić, 2008. [1979.|, 104. Podatke o naručitelji- 
ma donosi zapis kanonske vizitacije NAZ, KV, Arhiđakonat 
Čazma, 108/IV, 1761., 165: ,,Ara nova statuarii operis Sancti 
Josephi ex pia liberalitate domini Josephi Dellimanich pro 
tunc episcopalis praefecti. Ad latus vero sinistrum posita est 
ara nova similis Sancti Georgii martiris ex pia, uti refertur, 
hujus dominii praedialium contributione.“ Prijepis: Irena 
Bratičević. 

Godina završetka zapisana je u kartuši na oltaru sv. Jurja: 
SUREXI EX PIA MANU / PRAEDIALIUM IVANICHENSI / 17 UM 
62. KSENIJA ŠKARIĆ, ANA DUMBOVIĆ, Inventar župne crkve 
u Kloštar Ivaniću: obnove i obnovitelji, Portal, 5 (2014.), 
176-177. 

DORIS BARIČEVIĆ (bilj. 4), 211; DORIS BARIČEVIĆ (bilj. 30), 
274. 

DORIS BARIČEVIĆ (Dilj. 4), 211; NAZ, KV, Arhiđakonat Ka- 
tedrala, 60/XVI, 1765., 32-33. Glavni oltar vjerojatno je 
preinačen 1838. godine kada je uklonjen dio atike s do- 
tadašnjom slikom Majke Božje Čenstohovske, a ubačena 
današnja puno veća središnja oltarna pala s prikazom sv. 
Franje Ksaverskog slovenskoga slikara Micheala Stroya 
(Ljubno na Gorenjskom, 1803. - Ljubljana, 1871.). Više o 
glavnom oltaru vidi KSENIJA ŠKARIĆ, MARTINA OŽANIĆ, The 
high altar of the Parish church in Vugrovec, URL: http:// 
trars.eu/catalog-item.php?id=32 (13. 9. 2018.). 

DORIS BARIČEVIĆ (bilj. 30), 262. 

Ibidem, 274. 

PAŠKAL CVEKAN (bilj. 49), 103; DORIS BARIČEVIĆ (bilj. 4), 204, 
206-207. 

NAZ, KV, Arhiđakonat Čazma, 108/IV, 1765., 264: ,,[...] me- 
dio est oculus Divines intra radios inauratas, quos illustras 
fenestra flava [...]“. 

O ovome fenomenu vidi također kod RICHAR ZURCHNER, Die 
kunstgeschichtliche Entwicklung an siiddeutschen Baroc- 
kaltćiren, u: Der Altar des 18. Jahrhunderts: Das Kunstwerk 
in seiner Bedeutung und als denkmalpflegerische Aufgabe, 
(ur.) Albert Knoepfli, Deutscher Kunstverlag, Miinchen, 
1978., 70-71. 

DORIS BARIČEVIĆ, Prijedlog za opus Zagrebačkog kipara 
Antuna Reinera, Iz starog i novog Zagreba, VI (1984.), 112; 
DORIS BARIČEVIĆ (bilj. 9), 352-353. 

Doris Baričević (1992.-1993.) bilježi: ,Oltarnu je palu sv. 
Antuna prema zapisu na poleđini slike nabavio Andri- 
ja Andrijević, bivši poručnik pješačke legije pod banom 
Nadasdijem godine 1759., a prema grofovskom grbu nad 
oltarnom slikom donator oltara bio je jedan član obitelji 
(Voikffy), Žigmund ili Krsto (eventualno obojica zajedno), 
krajiški časnici koji su 1763. godine od Marije Terezije dobili 
grofovsku titulu. Godine 1764. oltar su obojili i pozlatili 
franjevački slikari Lazar Cvek i Luka Auleidner, braća la- 
ici iz franjevačkog samostana u Virovitici, koji te godine 
borave u Kostajnici.“ DORIS BARIČEVIĆ (bilj. 4), 213. Usp. 
također DORIS BARIČEVIĆ, Pregled spomenika skulpture 
i drvorezbarstva 17. i 18. stoljeća s područja kotara Si- 
sak, Ljetopis JAZU, 72 (1968.), 509-511. Do sad provedena 
istraživanja sugeriraju da je glavni oltar u Kostajnici jedini 
primjer Franz Antonovog rada za neku franjevačku crkvu 
u sjeverozapadnoj Hrvatskoj. No, osim za franjevce, čini se 
da je radio i za remetske pavline. Naime, danas se u župnoj 
crkvi sv. Petra u Svetom Petru Čvrstecu nalazi bočni oltar 
sv. Križa, prenesen u 19. stoljeću iz pavlinske crkve u Re- 
metama. Retabl potječe iz 17. stoljeća, no kipovi sv. Marije 
Magdalene i sv. Nikodema nastali su oko 1760-ih godina. 
Premda prekriveni slojem preslika, impostacija, pojedinosti 
fizionomije i način tretmana draperije upućuju da je moguće 
da su nastali u radionici Franza Antona Strauba. Primjeri- 
ce, lice sv. Nikodema blisko je licu sv. Ivana Evanđelista u 
Prepolnom, a sv. Marija Magdalena dijeli srodnosti skipom 
sv. Marije Magdalene u Prepolnom, ali i s desnim kipom 
anđela na oltaru u Lužnici. Za konačnu potvrdu ipak nužna 
su daljnja istraživanja. USp. FRANJO ŠTEFAN, Nešto iz proš- 
losti župe sv. Petar Čvrstec, Katolički list, 10 (1917.), 112.; 
DORIS BARIČEVIĆ, Umjetnički spomenici Remeta u drvetu 
i kamenu, u: Umjetničke znamenitosti crkve i samostana 
Majke Božje Remetske, (ur.) Stjepan Draganić, Kajkavsko 
spravišče, Zagreb, 1978., 35; DORIS BARIČEVIĆ, Kiparstvo 
u pavlinskim crkvama u doba baroka, u: Kultura pavlina u 
Hrvatskoj 1244-1786., (ur.) Đurđica Cvitanović i dr., Globus, 
Muzej za umjetnost i obrt, Zagreb, 1989., 200. 

DORIS BARIČEVIĆ (bilj. 4), 208. 

Ibidem; NAZ, KV, Arhiđakonat Katedrala, 59/XV, 1762., 535: 
»In ea altaria sunt 4, omnia quatuor priora, consequen- 
ter satis jam vetusta; ideo ubi nova accesserint positaque 
effective fuerint (quod de altari majori in actuali utpote 
labore constituto proximius eventurum) plene et ubertim 

describentur.“ Prijepis: Šime Demo. 

NAZ, KV, Arhiđakonat Katedrala, 60/XVI, 1768., 264: ,,In 
sanctuario posita est ara nova sculptorij operis, sat magna 
et bene inaurata et depicta, in cujus medio est statua Be- 
atae Mariae Virginis in caelos Assumptae, sceptrum manu 
gestantis; utrinque inter columnas 2 sunt statuae duae, a 
dextris quidem Sanctae Annae et Joachim, a sinistris Sanctae 
Elizabethae et Sancti Josephi; in superiori contignatione est 
effigies Sacratissimae Trinitatis sculptorij operis, ad cujus 
latera in figura adorationis prostant statuae Sancti Joannis 
Baptistae et Sancti Ignatij, et quatuor angeli. Quae ara ex 
pia liberalitate contribuantium assurrexit.“ Prijepis: Šime 
Demo. 

MARTINA OŽANIĆ (bilj. 13), 72. 

DORIS BARIČEVIĆ (bilj. 4), 215-216. NAZ, KV, Arhiđakonat 
Kalnik, 136/VII, 1771., 12: ,,...ara majori cum pijs fidelium 
eleemosynis, tum etiam laudabili domini Ignatij Kasner, 
emeriti vicecomitis, illustrata...“ Prijepis: Šime Demo. 

O Ignaciju Kašnaru vidi: BALTAZAR ADAM KRČELIĆ, Annuae 
sive Historia ab Anno inclusive 1748 et subsequis 1767 
ad posteritatis notitiam/Annuae ili Historija 1748 - 1767, 
Jugoslavenska akademija znanosti i umjetnosti, Zagreb, 1952. 
[1767.], 426, 458. 

LELJA DOBRONIĆ, Bedenica, Župa Svih Svetih. Župni ured, 
Bedenica, 1987., 38; DORIS BARIČEVIĆ (bilj. 4), 215-216; 
DORIS BARIČEVIĆ, Barokno kiparstvo Sv. Ivana Zeline i 
okolice, u: Sveti Ivan Zelina; osam stoljeća pisane povijesti 
i kulture, (ur.) Mladen Houška, Matica Hrvatska Sveti Ivan 
Zelina; Grad Sveti Ivan Zelina, Sveti Ivan Zelina, 2000., 
61-66; DORIS BARIČEVIĆ (bilj. 30), 280; MARTINA OŽANIĆ 
(bilj. 13), 44-45. 

Oltar je demontiran još 1899. godine, a neposredno prije 
nastala je i posljednja (?) sačuvana fotografija njegovog 
izgleda (autor: Ferdinand Weizinger, Zasebna domoznan- 
ska zbirka Primoža Premzla, Maribor). Sačuvane su samo 
skulpture te izložene u Pokrajinskom muzeju Maribor. 
Temeljem pronađenih računa, Sergej Vrišer (1957.) uvrstio 
ih je u dokumentirana djela Josefa Strauba, sa stolarom 
Franzom Leebom i slikarom Franzom Beinlichom. SERGEJ 
VRIŠER, Mariborski baročni kiparji, Zbornik za umetnostno 
zgodovino, 4 (1957.), 88; SERGEJ VRIŠER, Baročno kipar- 
stvo na slovenskem Štajerskem, Obzorja, Maribor, 1963., 
86, 89; VALENTINA PAVLIČ, SAŠA DOLINŠEK, The sculptural 
decoration of the high altar from the Church of St Joseph 
in Studenci, URL: http: //trars.eu/catalog-item.php?id=98 
(12. 9. 2018.). 

Oltar je prvotno Sergej Vrišer pripisao Holzingeru, da bi 
novija istraživanja Valentine Pavlič ukazala na više slič- 
nosti s djelima Jožefa Strauba. Usp. SERGEJ VRIŠER (bilj. 66, 
1957.), 96; SERGEJ VRIŠER (bilj. 66, 1963.), 93; SERGEJ VRIŠER, 
Baročno kiparstvo na slovenskem Štajerskem, Slovenska 
matica, Ljubljana, 1992., 133-134; VALENTINA PAVLIČ, Jožef 
Straub in problem avtorstva velikega oltarja v cerkvi sv. 
Jožefa v Slovenski Bistrici, Zbornik za umetnostno zgodo- 
vino, 53 (2017.), 163. 

MARTINA OŽANIĆ (bilj. 13), 45. Sličnosti arhitektonske she- 
me, ali u reduciranom opsegu reflektiraju se ina bočnom 
oltaru Presvetoga Trojstva i oltaru Majke Božje u sjevernom 
i južnom transeptu benediktinske crkve u koruškom mjestu 
St. Paul im Lavanttal iz druge polovine 18. stoljeća, koji se 
pripisuju Philippu Jakobu Straubu. Za sada je nepoznata 
točna godina njihova nastanka, stoga bi bilo nezahvalno 
razvrstavati prethodnike i sljedbenike, no nedvojbeni je to 
pokazatelj da su braća Straub međusobno razmjenjivala na- 
crte. BARBARA KIENZL, Barockplastik in Kćirnten, u: Barock. 
Regional - international, Kunsthistorisches Jahrbuch - Band 
25, Graz, 1993., 206-207; Geschichte der Bildenden Kunst in 
Osterreich. Band IV: Barock, (ur.) Hellmut Lorenz, Prestel, 
Miinchen, 1999., 542-543, sub voce Philipp Jakob Straub 
(?), Stiftergruppe, Dreifaltigkeitsaltar der Stiftskirche St. 
Paul im Lavanttal [Ingeborg Schemper Sparholz |. 

Ne samo da su im arhitektonske konstrukcije slične, već se 
podudarnosti pojavljuju i u ornamentici i u polikromiji, o 
čemu vidi kod KSENIJA ŠKARIĆ (bilj. 41), 182-183, i MARTINA 
WOLFF ZUBOVIĆ (bilj. 8), 175-176, 179, 468. 

DORIS BARIČEVIĆ, Laz Bistrički, Kapela sv. Andrije, Opre- 
ma crkve, u: Krapinsko-zagorska županija, Umjetnička 
topografija Hrvatske, (ur.) Ivanka Reberski, Zagreb, 2008., 
460-461. 

Ta su izdanja redovito bila nedatirana, a često ibeznaslovai 
autorstva. GAUVIN ALEXANDER BAILEY, The Spiritual Rococo: 
Decor and Divinity from the Salons of Paris to the Missions 
of Patagonia, Taylor &Francis, New York, 2014., 120-123. 
Prilikom kanonskoga pohoda 1758. godine spominje se da 
su postavljene zidane menze za buduće oltare koji će se 
izgraditi darovima župljana. Do koje mjere je bio angaži- 
ran kolator i donator crkve, grof Juraj Erdody, za sada još 
nije rasvijetljeno. U kartuši je zapisana godina završetka 
oltara 1764., a prvi opis zabilježen 1765. godine. NAZ, KV, 

Arhiđakonat Čazma, 108/IV, 1758., 112.: ,,...ad latera sunt 
item duae mensae noviter muratae erectae, super quibus 

nulla adhuc erecta ara, sed populi eleemosyna suo tempore 

elevanda.“ 

»De collatore: Hujus beneficij collator excellentissimus 

dominus comes ab Erdoedy, judex curiae actualis, patro- 
cinij sui non modica signa [signa] dedit, cujus ultronee 

protectioni sponsus una sua commendat sponsa.“ NAZ, KV, 
Arhiđakonat Čazma, 108/IV, 1765., 254-255: ,,...in corpore 

arae duae noviter extructae, una a dextris, Christi Patientis, 
columna insidentis et arundinem in manu gestantis, com- 
pendiose et affabre ellaborata, colore nuceo picta, cyratis 

tamen omnibus inauratis, supra mensam posita lapidem 
intra columnas statua Sancti Joannis Evangelistae, in dextra 
parte columnae Dolorosae Matris; in superficie arae 2 angeli, 
virgam unus alter disciplinam repraesentat.“ Prijepis: Šime 

Demo. 

Doris Baričević pripisala je skulpture ,utjecajnoj sferi Veita 
Kčnigera“, dodavši da su ,,osjetno slabije kvalitete“. DORIS 
BARIČEVIĆ (bilj. 30), 371. 

Premda tri sloja preslika otežavaju iščitavanje detalja hzi- 
onomije, skulptura sv. Ivana Evanđelista sa svojim stavom, 
tretmanom draperije i pojedinostima anatomije nosi karak - 
teristike djela Franza Antona, poput onih na skulpturama 
sv. Joakima u Brezovici ili sv. Joakima u Velikoj Ludini. 
Skulptura Majke Božje Žalosne pak bliska je sv. Ani na glav- 
nom oltaru Kloštru Ivaniću ili sv. Ani u Brezovici. Tkanina 
odjeće na svim je skulpturama priljubljena uz tijelo te pada 
u dugim i glatkim potezima na bedrima, a oko koljena se 

karakteristično lomi u kratkim brazdama. Skulpture sv. 
Apolonije i Lucije na oltaru sv. Barbare podsjećaju na liko- 
ve svetica na bočnom oltaru sv. Ane u Čučerju, no čine se 

nešto slabije kvalitete, što tek treba otkriti nakon izvršenih 
konzervatorsko-restauratorskih radova. MARTINA OŽANIĆ, 
KSENIJA ŠKARIĆ, The side altar of the Annunciation in the 

Parish Church of Saint John the Baptist in Gornja Jelenska, 
URL: http://trars.eu/catalog-item.php?id=196 (11. 9. 2018.); 

MARTINA OŽANIĆ, KSENIJA ŠKARIĆ, The side altar of Saint 

Barbara in the parish church of Saint John the Baptist 
in Gornja Jelenska, URL: http://trars.eu/catalog-item. 
php?id=199 (11. 9. 2018.). 

DORIS BARIČEVIĆ (bilj. 4), 212-213; NAZ, KV, Arhiđakonat 

Gušče i Svetačje, 59/XV, 1765., 117. Oslikavanje je dovršeno 

u nekom periodu do 1780. godine. NAZ, KV, Arhiđakonat 
Gušče i Svetačje, 34/VI, 1780., 33: , Aram majorem cum 

picta imagine Sancti elegantem et affabre eleboratam habet. 
Supellectili pro missa dicenda sufficienti provisa habetur.“ 
Prijepis: Šime Demo. 

Crkva je sagrađena 1751. godine, no opremanje se produljilo 

te je dovršeno zahvaljujući biskupu Thauszyu. DORIS BARI- 
ČEVIĆ (bilj. 4), 213; JULIJE JANČULA, Franjevci u Cerniku, 
Cernik, 2011. [1980.], 144. 

Kapela je bila toliko dotrajala da je 1952. napuštena, a in- 
ventar prebačen u obližnji franjevački samostan u Cerniku. 
Obnovi kapele pristupilo se 2000.-2001. godine, kada je 

oltar vraćen, no lukovi ophoda su zatvoreni, podignuti i 

odvojeni od cjeline narušavajući joj izvorni koncept. 

DORIS BARIČEVIĆ (bilj. 4), 194; LELJA DOBRONIĆ, Biskupski 

i kaptolski Zagreb, Školska knjiga, Zagreb, 1991., 199-200. 
HDA, Hrvatsko kraljevsko vijeće, 1770.: popis obrtnika na 

području Zagrebačke županije, koja ga šalje Kraljevskom 

namjesničkom vijeću. U dopisu datiranom 28. studenog 

1769. popisani su svi obrtnici pod jurisdikcijom zagrebačkog 

biskupa, među ostalim, i kipari izvan ceha: ,,Sculptores 

extra caeham: Franciscus Straupp, Lucas Szalzer, Balthasar 
Detrich“. 

79 DORIS BARIČEVIĆ (bilj. 4), 194. HDA, Acta Comitatus Za- 
grabiensis, Publico politica, kut. 8, Ad fasc 297/3, 1771.: u 
popisu obrtnika ime Franc. Strauf8 navedeno je u kategoriji 

»arculariorim magistri“. 

80 DORIS BARIČEVIĆ (bilj. 4), 194. HDA, Matica umrlih, Župa 
sv. Marko, 1776.: ,,Item [i.e. die 1a] obiit filiolus Josephus 
defuncti Francisci Straiibb sculptoris, annorum 2. sepultus 
ad Sanctam Margaritham.“ Prijepis: Šime Demo. 

SUMMARY 


Martina Ožanić 


Altars by Franz Anton Straub in Northern Croatia 
— Genesis of Motifs, Influences, Reception 


Franz Anton Straub, the youngest descendant of the famous Bavarian family from Wiesensteig, 
settled in Zagreb possibly as early as the late 1750s, where he is sporadically and seldom re- 
corded in archival sources until 1776. Works in northern Croatia attributed to the artist were 
executed in the brief period between 1760 and 1765. Apart from his place and date of birth, 
details of his life remain unknown and can be indirectly discerned from the biographies of 
his numerous brothers, among which five were sculptors. It is assumed that his training had 





taken place in the workshops of his father in Wiesensteig and of his brother Philipp Jakob in 
Graz, and that he arrived to the remote parts of the Austro-Hungarian Monarchy as skilled 
sculptor and woodcarver. The paper discusses Franz Anton Straub's altars which enriched the 
sculptural production of inland Croatia with artistic impulses nurtured in contexts of refined 
taste. His altar designs are entirely in line with contemporary stylistic demands and formal 
tendencies which had culminated in artistic centres throughout Central Europe around the 
middle of the 18th century. Even much earlier, architecturally shaped altars display changes 
in form and a strong affinity for non-tectonic features which soften, and even negate retab 
architecture, such as “dematerialization" of supports and depreciation of their architectural 
values, elimination of altar backgrounds which introduced the element of light as an active, 
equally valuable constructive component, or abandonment of continuous entablature which 





e 





resulted in interconnection and unification of retable zones. These innovative designs are pres- 
ent both within the oeuvre of Franz Anton Straub and in other examples, especially on reta- 
bles distinguished for their high artistic quality such as those in Pakrac (1760), Karlovac-Banija 

(1760-1762), Velika Ludina (1761), high altars in Kloštar Ivanić (1762), Brezovica (1762) or Pre- 
polno (1764). They represent an exceptional combination of innovative compositional ideas, 
masterly modelled saintly figures and skilfully carved ornamental motifs, especially rocaille 
in its imaginative forms, with polychromy and gilding as the final touch of splendid vivacity. 
Through contextualization of the discussed altars, the author determines their models me- 
diated by post-Tridentine treatises, the work of Gian Lorenzo Bernini and theatre designs, as 
well as connections to the works of other brothers, especially Joseph Straub, and reflections 
in the works of Straub's followers in Croatia. Special attention is given to ethereal, non-tec- 
tonic attic zones and the curtain motif, here for the first time interpreted in the context of 
its origin and meaning. Finally, archival research and the results of conservation-restora- 
tion campaigns have provided the basis for new attributions and corrections of chronology. 

